ሁሉም የግብፅ የፖለቲካ ሃይሎች በሀላፊነትና በሰላም ሊንቀሳሱ ይገባል : ጠቅላይ ሚንስትር ሃይለማርያም ደሳለኝ
 – ጠቅላይ ሚንስትር ኃይለማርያም ደሳለኝ በግብጽ የተፈጠረውን አለመረጋጋት አስመልክቶ አቋማቸውን ገለፁ ፡፡በጠቅላይ ሚንስትር ፅህፈት ቤት  የማስታወቂያ ጉዳዮች ሚንስትር ደኤታ  አቶ ጌታቸው ረዳ እንዳሉት- ጠቅላይ ሚንስትሩ ፥ በግብፅ በተፈጠረው አለመረጋጋት ሳቢያ ህይወታቸው  ላለፈ ግብፃውያን  ሀዘናቸውን ገልፀዋል ፡፡ጠቅላይ ሚንስትሩ አያይዘው ሁሉም የግብፅ የፖለቲካ ሃይሎች  በሃላፊነትና በሰላም በመንቀሳቀስ  የጠረጴዛ ዙሪያ ውይይትን እንዲያስቀድሙ ጥሪያቸውን አቅርበዋል፡፡ከዚህም በተጨማሪ  ጠቅላይ ሚንስትሩ ኢትዮጵያ የግብፅን መረጋጋትና ሰላም አጥብቃ እንደምትፈልግና ፥በአሁኑ ወቅትም በግብፅ ያለውን ወቅታዊ ሁኔታ በቅርበት እየተከታታለች ስለመሆኗ ተናግረዋል ፡፡የኢትዮጵያና ግብፅ ወዳጅነት ተጠናክሮ እንደሚቀጥልና እንዲሁም ግብፃውያን በጠረጴዛ ዙሪያ ችግራቸውን በመፍታት የተረጋጋች ግብፅን ለመፍጠር እንደሚሰሩም ያላቸውን ተስፋ ተናግረዋል ፡፡